《出顺天门归阳翟二首 其一》
宋代·吕本中

迟明出都城，夹路多柳色。行人半歌哭，莽不见阡陌。

西池已春晚，我复道里迫。枯田甚渴雨，久作龟兆拆。

屡遭人马饥，更悟坡垄隔。微官恋升斗，恐负朋友责。

初无秦楚遇，亦有陈蔡厄。沉忧能伤人，今汝头已白。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。